**Ce ai găsit Doamne la mine?**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce ai găsit Doamne la mine?

Ce ai găsit Doamne la mine

Un pumn de lut şi de ţărână

Să fiu lucrarea Ta cea bună,

Să-Ţi gust minunile divine,

S-ajung în slăvile-Ţi senine

După-a dezastrului furtună,

Spre-a fi cu Tine împreună?

Ce ai găsit Doamne la mine

Un biet pribeag şi păcătos

Moral căzut prea mult în jos,

Încât mi-e jenă lângă Tine,

De vorbele-Ţi dulci şi blajine,

De Numele-Ţi, Isus Hristos,

De glasul sfânt şi mângâios?

Ce ai găsit Doamne la mine

Un prăpădit, mereu pribeag

Doar ca şi Iacov, cu-n toiag,

Şi totuşi să m-atragi la Tine

Din multe lacrimi şi suspine,

Purtându-mi relele-n şirag

Ca să trec de-al morţii prag?

Nimica Doamne, n-ai găsit

Decât doar multele păcate

Care-n sânge le speli toate,

Prin haru-Ţi să fiu mântuit

Să văd Raiul, ce-ai pregătit,

Ce în credinţă oricine poate

Spre-al moşteni-n eternitate!

Flavius Laurian Duverna

02 februarie 2013